Document ID: 31990R3660

ΚΑΝΟΝΙΣΜΟΣ (ΕΟΚ) αριθ. 3660/90 ΤΟΥ ΣΥΜΒΟΥΛΙΟΥ της 11ης Δεκεμβρίου 1990 για την τροποποίηση, όσον αφορά την Πορτογαλία, του κανονισμού (ΕΟΚ) αριθ. 1079/77 του Συμβουλίου για την εισφορά συνυπευθυνότητας και τα μέτρα που προορίζονται να διευρύνουν τις αγορές στον τομέα του γάλακτος και των γαλακτοκομικών προϊόντων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 1079/77(1), όπως τροποποιήθηκε τελευταία από τον κανονισμό (ΕΟΚ) αριθ. 1181/90(2), καθιέρωσε εισφορά συνυπευθυνότητας στον τομέα του γάλακτος και των γαλακτοκομικών προϊόντων και εξήρεσε από την εν λόγω εισφορά τις περιοχές της Κοινότητας που αναφέρονται στο άρθρο 3 παράγραφος 3 της οδηγίας 75/268/ΕΟΚ(3), όπως τροποποιήθηκε τελευταία από τον κανονισμό (ΕΟΚ) αριθ. 797/85(4);
ότι, βάσει του πρωτοκόλλου αριθ. 25, από την έναρξη ισχύος στην Πορτογαλία του συνόλου των κανόνων της κοινής γεωργικής πολιτικής, θα εφαρμοστεί σε αυτό το κράτος μέλος η κοινοτική περιθαρχία παραγωγής με τους ίδιους όρους με εκείνους που ισχύουν για τις μειονεκτικές περιοχές της Κοινότητας; ότι, όπως προκύπτει συνεπώς από το εν λόγω πρωτόκολλο όσον αφορά την εισφορά συνυπευθυνότητας στο γαλακτοκομικό τομέα, η Πορτογαλία πρέπει να επωφεληθεί της ίδιας μεταχείρισης με εκείνη που επιφυλάσσεται στις περιοχές που προβλέπονται στο άρθρο 3 παράγραφοι 3, 4 και 5 της οδηγίας 75/268/ΕΟΚ;
ότι πρέπει, συνεπώς, να τροποποιηθεί για το σκοπό αυτό ο κανονισμός (ΕΟΚ) αριθ. 1079/77 ενημερώνοντας συγχρόνως τις διατάξεις του,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Ά
ρθρο 1
Στο άρθρο 1 του κανονισμού (ΕΟΚ) αριθ. 1079/77 το κείμενο των παραγράφων 2 και 3 αντικαθίσταται από το εξής κείμενο :
«2. ^Ωστόσο, δεν εισπράττεται η εισφορά στις ορεινές περιοχές και στις μειονεκτικές ζώνες που έχουν οροθετηθεί ή έχουν καθοριστεί δυνάμει του άρθρου 3 παράγραφοι 3, 4 και 5 της οδηγίας 75/268/ΕΟΚ.
3. ^Στην Πορτογαλία δεν εισπράττεται η εισφορά για το σύνολο του εδάφους».
Ά
ρθρο 2
Ο παρών κανονισμός αρχίζει να ισχύει την 1η Ιανουαρίου 1991.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Δεκεμβρίου 1990.

Labels: 18
17
6